கேள்வி: கங் மின் கியுக் - தொழில் என்பது என்ன?
பதில்: இவர் 2010 ஆம் ஆண்டில், தனது சக 'சிஎன்புளு' உறுப்பினரான லீ ஜாங் கியூனுடன் இணைந்து ஒரு தொகைத் திரைப்படம் அக்யூஸ்டி என்ற படம் மூலம் நடிகராக அறிமுகமானார். பின்னர் அதே ஆண்டில் எஸ்.பி.எஸ் தொலைக்காட்சி நாடகமான 'இட்ஸ் ஓகே, டாடிஸ் கேர்ள்' என்ற தொடரின் மூலம் சின்னத்திரையிலும் அறிமுகமானார். 2011 இல், இவர் எம்பிசி தொலைக்காட்சியில் ஒளிபரப்பான ஹார்ட்ஸ்ட்ரிங்ஸ் என்ற தொடரில் நடித்தார், இதில் சக 'சிஎன்புளு' உறுப்பினர் யுங் யாங்கவா என்பவரும் நடித்தார். மேலும் இவர் இந்த தொடருக்காக "ஸ்டார்" என்ற தலைப்பில் நாடகத்திற்கான பாடலைப் பாடியுள்ளார். பின்னர் இவர் 2012 ஆம் ஆண்டில், கேபிஎஸ் தொலைக்காட்சியின் வார இறுதி குடும்ப நாடகமான 'மை கஸ்பண்ட் காட் எ பேமிலி' என்ற தொடரில் நடித்தார், இந்த தொடரில் இவர் ஒரு பிளேபாய் பாத்திரத்திற்காக அங்கீகாரம் பெற்றார். அத்துடன் இந்தத் தொடர் வாராந்திர மதிப்பீடுகள் பட்டியலில் தொடர்ந்து 25 வாரங்களுக்கு முதலிடத்தைப் பிடித்தது. 2013 ஆம் ஆண்டில், எழுத்தாளர் கிம் யூன் சூக் எழுதிய இளம்வயது நாடகமான வாரிசுகள் என்ற தொடரில் நடித்த பிறகு இவர் தொடர்ந்து பிரபலமடைந்தார். அத்துடன் 2013 ஆம் ஆண்டு டிராமா பீவர் விருதுகளில் இவரது இணை நடிகரான கிறிஸ்டல் உடன் இணைந்து சிறந்த திரை ஜோடியாகத் தேர்ந்தெடுக்கப்பட்டனர். அதைத் தொடர்ந்து பிரேவ் பேமிலி (2015), என்டர்டெய்னர் (2016) போன்ற தொடர்களில் நடித்துள்ளார். இவர் 2017 ஆம் ஆண்டில், எம்பிசி தொலைக்காட்சியில் ஒளிபரப்பான மருத்துவ நாடகமான 'ஹாஸ்பிடல் ஷிப்' என்ற தொடரில் கதாநாயகனான நடித்தார். இதுவே இவரின் முதல் கதாநாயகனாக நடித்த தொடர் ஆகும். அதைத் தொடர்ந்து 2021 ஆம் ஆண்டு 'ஓ மை லேடிலார்ட்''என்ற தொடரிலும் நடித்துள்ளார்.